Από την άλλη πλευρά υπάρχει και η Χρυσή Αυγή, το μακρύ δεκανίκι του συστήματος, η οποία δεν κάνει τίποτα άλλο απ’ το να αποπροσανατολίζει τον κόσμο. Αναγνωρίζει ως εχθρό όχι το σύστημα (το οποίο την γέννησε και την αναθρέφει) αλλά τους μετανάστες και τους αλληλέγγυους τους, αριστερούς και προοδευτικούς ανθρώπους. Δημιουργώντας «γραφεία ευρέσεως εργασίας μόνο για Έλληνες», ζητώντας από τους εργοδότες να διώξουν τους μετανάστες που απασχολούν στις επιχειρήσεις τους, καθώς έτσι θα αδειάσουν 1.000.000 θέσεις εργασίας, για τους Έλληνες –και με τους υπόλοιπους 500.000 και με αυτόυς που τους ακολουθούν τι θα γίνει;-, καλλιεργεί φασίζουσες αντιλήψεις και προχωρά σε τραμπούκικες και κατασταλτικές πρακτικές. Ακολουθεί κατά γράμμα με λίγα λόγια το ρόλο που της έχει ανατεθεί.